《荅咏馨梦中赠别之作适予将移居雪山山脚》
明代·李达

检校林庐数往还，冈峦稍喜好跻攀。高安梁栋怜归燕，多置轩窗不背山。

地僻移居宜倔强，物微感遇未痴顽。作诗梦里询吾意，何处幽栖即此间。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。